РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на Комисия ”Професионална квалификация и 
информационни технологии”,
проведено на  21.06.2017 г.

Днес,  21.06.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                   Елка Атанасова 
Юлиана Колева 
        Галина Карагьозова - отсъства
        Мария Кузманова - отсъства

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, АВСС, инж. Мирослава Чирпъкова – началник отдел „ИООСВ“, АВСС и Анелия Чомакова – гл. експерт дирекция „ИТСС“, АВСС.

1.ОТНОСНО: Писмо от Иванина Белева - директор на дирекция „Централизирано възлагане на обществени поръчки" и ръководител програма в Министерство на финансите във връзка с решение на КПКИТ по протокол № 16/31.05.2017 г. , т. 4 относно закриване на  програма ФАР2002.

Писмото е в отговор на запитване от КПКИТ относно наличието в съдилищата на  морално остаряла и негодна за употреба техника, собственост на Агенция по вписвания и предоставена за ползване по програма ФАР с идентификационен № EUROPEAID/115514/D/S/BG-ЛОТ 7 „Доставка на 64-битови сървъри и програмно осигуряване за управление и наблюдение на мрежата, сървърите, системния и приложен софтуер” и № EUROPEAID/115514/D/S/BG-ЛОТ 8 „Доставка на 32-битови сървъри и работни станции”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Приема за сведение писмо от Иванина Белева - директор на дирекция „Централизирано възлагане на обществени поръчки" и ръководител програма в Министерство на финансите, изх. № № 61-00-27/09.06.2017 г.
1.2. Да се изпрати по служебните страници на съдилищата решението на комисията и писмото от Министерство на финансите с изх. № 61-00-27/09.06.2017 г. 

2.ОТНОСНО: Искане от председателя на Софийски окръжен съд  за осигуряване на средства за закупуване на 1 бр. сървър.

Искането е окомплектовано по приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Искането от председателя на Софийски окръжен съд  за осигуряване на средства за закупуване на 1 бр. сървър на стойност 6.600 лв. с ДДС е целесъобразно.
2.2. Изпраща решението по т. 2.1 на комисия „Бюджет и финанси" към Пленума на ВСС, по компетентност.

3.ОТНОСНО: Искане от председателя на Районен съд гр. Червен бряг  за осигуряване на средства за закупуване на 2 бр. мултифункционални устройства и 4 бр. климатици.

В администрацията на ВСС има налични 2 бр. мултифункционални устройства от миналогодишната проведена обществена поръчка и може да бъдат предоставени на РС-Червен бряг.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Искането от председателя на Районен съд гр. Червен бряг за осигуряване на 2 бр. мултифункционални устройства да бъде удовлетворено от наличните във ВСС устройства. 
3.2. Искането от председателя на Районен съд гр. Червен бряг в частта за осигуряване на средства за закупуване на 4 бр. климатици, не е от компетентността на КПКИТ.
3.3. Изпраща решението на комисия „Бюджет и финанси" към Пленума на ВСС, по компетентност.
3.4. Изпраща решението на председателя на Районен съд гр. Червен бряг, за сведение.

 4.ОТНОСНО: Искане от председателя на Районен съд гр. Средец  за осигуряване на средства за закупуване на 3 бр. компютърни конфигурации и 3 бр. UPS /непрекъсваемо захранващо устройство/.

Искането е окомплектовано по приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Отлага разглеждането на искането от председателя на Районен съд гр. Средец в частта за осигуряване на средства за закупуване на 2 бр. компютърни конфигурации с оглед изпълнението на одобрената от ВСС обществена поръчка за доставка на компютърна техника за нуждите на ВСС и съдилищата, по която на съда са разпределени 2 бр. компютърни конфигурации.
4.2. Искането от председателя на Районен съд гр. Средец  в частта за осигуряване на средства за закупуване на 1 бр. компютърна конфигурация и 3 бр. UPS /непрекъсваемо захранващо устройство/ на обща стойност 1308.00 лв. с ДДС е целесъобразно.
4.3. Изпраща решението по т. 4.2 на комисия „Бюджет и финанси" към Пленума на ВСС, по компетентност.
4.4. Изпраща решението на председателя на Районен съд гр. Средец, за сведение.

5.ОТНОСНО: Искане от председателя на Районен съд гр. Димитровград за осигуряване на средства за закупуване на 3 бр. компютърни конфигурации.

Искането е окомплектовано по приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Димитровград за осигуряване на средства за закупуване на 3 бр. компютърни конфигурации на обща стойност 2615.00 лв. с ДДС е целесъобразно.
5.2. Изпраща решението по т. 5.1 на комисия „Бюджет и финанси" към Пленума на ВСС, по компетентност.

6.ОТНОСНО: Искане от председателя на Районен съд гр. Златоград  за осигуряване на средства за закупуване на 1 бр. сървър.

Искането е окомплектовано по приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Искането от председателя на Районен съд гр. Златоград  за осигуряване на средства за закупуване на 1 бр. сървър на стойност 6397.00 лв. с ДДС е целесъобразно.
6.2. Изпраща решението по т. 6.1 на комисия „Бюджет и финанси" към Пленума на ВСС, по компетентност.

7.ОТНОСНО: Искане от председателя на Районен съд гр. Котел  за осигуряване на средства за закупуване на модул „Електронни справки към Регистър на банковите сметки и сейфове” към програмен продукт JES и решения на комисия „Бюджет и финанси” по протокол № 22/14.06.2017 г., т. 6, т. 8, т. 10 и т. 12 във връзка с осигуряване на програмния продукт за нуждите на съдебната система.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Отлага искането от председателя на Районен съд гр. Котел  за осигуряване на средства за закупуване на модул „Електронни справки към Регистър на банковите сметки и сейфове” към програмен продукт JES, с оглед организиране на среща с представител на „Темида 2000 – Еди Чакъров” ЕТ.
7.2. Определя Елка Атанасова – член на ВСС и член на КПКИТ за участие в срещата.

8.ОТНОСНО: Писмо от Димитър Тончев – главен секретар на ВСС относно открита процедура за атестиране на съдебните служители по реда и при условията на ВПНАПРСС в АВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 8.1. Съгласно разпоредбата на чл. 19, ал. 1, т. 10 от ВПНАПРСС в АВСС поставя оценка на експертните и технически сътрудници на комисия „Професионална квалификация и информационни технологии” както следва:
- Валери Илиев Михайлов – 3 /три/ точки;
- Светослав Любенов Неделчев – 3 /три/ точки;
- Мирослава Чавдарова Чирпъкова – 3 /три/ точки;
- Елеонора Христова Савова – 3 /три/ точки;
- Ралица Трайчева Илиева – 3 /три/ точки;
-  Мина Стойчева Стоева – 3 /три/ точки.
8.2. Изпраща решението на Комисията по атестирането, съгласно заповед № ВСС-8134/16.06.2017 г. на главния секретар на ВСС.

ДОПЪЛНИТЕЛНИ:

9.ОТНОСНО: Искане от председателя на Районен съд гр. Попово  за осигуряване на средства за закупуване на 3 бр. UPS /непрекъсваемо захранващо устройство/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 9.1. Искането от председателя на Районен съд гр. Попово  за осигуряване на средства за закупуване на 3 бр. UPS /непрекъсваемо захранващо устройство/ на обща стойност 676.00 лв., е целесъобразно.
9.2. Изпраща решението по т. 9.1 на комисия „Бюджет и финанси" към Пленума на ВСС, по компетентност.

10. ОТНОСНО: Доклад от Анелия Чомакова – Главен експерт в Дирекция "Информационни технологии и съдебна статистика" във връзка с участие в експертна среща по системата за обмен на електронни доказателства в Брюксел, Белгия и информация от Мариета Тошева – втори секретар „Правосъдие и съдебна реформа, дружествено право", Постоянно представителство на Република България към ЕС относно предложение от делегацията на Кралство Нидерландия за участие на държавите членки на Европейския съюз в  проект e-Evidence for JUST-EJU-AGG-2016.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Приема устния доклад на - Анелия Чомакова - главен експерт в отдел "Информационно обслужване на ОСВ" в дирекция "Информационни технологии и съдебна статистика" в АВСС относно  участието й в среща по информационната обменна система за обмен на електронни доказателства, която се проведе на 19 и 20 юни в гр. Брюксел, Белгия.
10.2. Възлага на дирекция „ИТСС” да се изпрати съобщение по електронна поща с молба за удължаване на срока за отговор относно предложението за участие на България в проект e-Evidence for JUST-EJU-AGG-2016, тъй като определения срок за отговор до обяд на същия ден, в който е изпратено съобщението /20.06.2017 г., вторник, 11.00 ч. – българско време/, е крайно недостатъчен за предприемане на каквито и да е действия от страна на ВСС като колективен орган.
10.3. Да се внесе доклада на Анелия Чомакова относно  участието й в среща по информационната обменна система за обмен на електронни доказателства, която се проведе на 19 и 20 юни в гр. Брюксел, Белгия, ведно с информацията от Мариета Тошева относно предложение от делегацията на Кралство Нидерландия за участие на държавите членки на Европейския съюз в  проект e-Evidence for JUST-EJU-AGG-2016 в заседание на Прокурорската колегия на Висшия съдебен съвет, което ще се проведе на 21.06.2017 г., като допълнителна точка.
10.4. Да се внесе доклада на Анелия Чомакова относно участието й в среща по информационната обменна система за обмен на електронни доказателства, която се проведе на 19 и 20 юни в гр. Брюксел, Белгия, ведно с информацията от Мариета Тошева относно предложение от делегацията на Кралство Нидерландия за участие на държавите членки на Европейския съюз в  проект e-Evidence for JUST-EJU-AGG-2016 в заседание на Пленума на ВСС, което ще се проведе на 22.06.2017 г., като допълнителна точка.

ПРЕДСЕДАТЕЛ
НА КОМИСИЯТА: 
		РУМЕН ГЕОРГИЕВ

Сътрудник на комисия:
Ралица Илиева: ...........................

Началник отдел "ИООСВ” 
Мирослава Чирпъкова…................

Директор дирекция "ИТСС” 
Валери Михайлов: ….....................